महाराष्ट्र केे पूर्व मुख्यमंत्री का दावा, जल्द गिर जाएगी गोवा की भाजपा सरकार  
पृथ्वीराज चव्हाण ने किया दावा 
कहा- गोवा सरकार का पतन करीब 
जल्द गिर जाएगी गोवा सरकार
गोवा में जारी सियासी उठापटक और मुख्यमंत्री मनोहर पर्रिकर (Manohar Parrikar) की खराब सेहत के बीच महाराष्ट्र के पूर्व मुख्यमंत्री पृथ्वीराज चव्हाण (Prithviraj Chavan ) ने चौंकाने वाला दावा किया है. बृहस्पतिवार को उन्होंने दावा किया कि गोवा विधानसभा समय से पहले भंग हो जाएगी. चव्हाण ने पणजी में राज्य के पूर्व मुख्यमंत्री और कांग्रेस विधायक प्रतापसिंह राणे के 80वें जन्मदिन के मौके पर कांग्रेस नेताओं को संबोधित करते हुए यह बात कही. उन्होंने दावा किया कि भाजपा नीत गोवा सरकार का पतन करीब है. मुझे यकीन है कि गोवा सरकार गिर जाएगी और वर्तमान विधानसभा भंग हो जाएगी. आपको बता दें कि पिछले दिनों बीजेपी विधायक और गोवा विधानसभा के डिप्टी स्पीकर माइकल लोबो ने भी ऐसा ही एक बयान दिया था. गोवा विधानसभा के डिप्टी स्पीकर तथा BJP विधायक माइकल लोबो का कहना है कि जिस दिन मनोहर पर्रिकर गद्दी छोड़ देते हैं, या उन्हें कुछ हो जाता है, राज्य की BJP-नीत गठबंन सरकार के लिए संकट पैदा हो जाएगा. जब तक मनोहर पर्रिकर मुख्यमंत्री हैं, कोई संकट नहीं है.